Split (1)

train · 14.6k rows

text stringlengths 0 89
في اشتباك المفروض إنه بيحتاج
جندي بيتحرك بسرعة.

كمان حجم الذخيرة التقيل

مكانش بيسمح للجنود
إن هما يبقوا شايلين ذخاير احتياطية أكتر.

فكان طبيعي جدًا الذخيرة تخلص منهم.

ووقت إطلاق النار،

ارتداد السلاح بيكون عنيف جدًا
على كتف الجندي.

تخيّل يا عزيزي، انت ماشي في المعركة
ولقيت جندي معاك وماسك كتفه كدا.

تقول له:
"إيه؟ مين اللي صابك في كتفك يا (محمد)؟"

فيقوم قايل لك:
"لأ، دا كتفي اتخلع من البندقية بتاعتنا".

وحتى دقة التصويب الممتازة،

اللي كانت البنادق دي بتوفرها،

ما كانتش ميزة كبيرة أوي يعني وقتها.

لأن في الاشتباك المباشر،

العدو اللي قدامك
مش محتاج إن انت تصيبه بدقة،

ما هو جاي عليا وقريب منّي.
لو لوّشت هجيبه.

الحقيقة يا عزيزي إن السوفييت
كانوا مدركين للمشكلة دي من قبل الحرب،

وحاولوا يحلّوها بطريقة متواضعة ولكن ذكية،

وهي التركيز على العنصر البشري.

وسنة 1932،

طوّروا الـ"موسن ناجانت"

علشان تكون سنايبر رايفيل.

لأن مزايا البنادق القديمة،

ما بتفيدش الجندي
إلا لو كان قنّاص مُدرّب، يضرب من بعيد.

ساعتها، المدى البعيد
ودقة التصويب هتكون في صالحه.

ودا بالفعل اللي حصل
في الحرب العالمية التانية.

السوفييت كان عندهم فرق قنّاصة متخصصة،

منهم 2000 قنّاصة سِت.
أشهرهم "لويدميلا بافليتشينكو"،

اللي كانت، يا عزيزي،
مُلقّبة بـ"ليدي أوف ديث"،

السِت دي، يا عزيزي،
قتلت خلال الحرب 309 ضحية مؤكدة.

دي، يا عزيزي، شكلها بسكوتاية، بس هتعورك.

لو عملت أي بحث،

هتلاقي 9 من أفضل 10 قنّاصة
في الحرب دي، كانوا سوفييت.

ولكن الألمان، يا عزيزي، لأنهم ألمان،

قرروا يحلوا نفس المشكلة بشكل مختلف،

بإنهم يركزوا على المكنة نفسها،

بتحويل الأسلحة اليدوية لرشاشات أوتوماتيك،

تنجح في الاشتباك المباشر،

حتى لو خسرت مزاياها القديمة.

وهي دي العقلية الألمانية يا "إبراهيم".

ودا الفرق اللي لاحظه الجنود
في معركة "بريانسك"،

لمّا شافوا تواضع بنادقهم
قُدّام الرشاش الألماني، الـ"إم بي 40".

Subsets and Splits

No community queries yet

The top public SQL queries from the community will appear here once available.